sdobos 


1978. JÚNIUS 


Górog Júlia rajza 


Ha mesét írnék, úgy 
kezdeném, hogy: hol volt, 
hol nem volt, a mesebeli 
Óperenciás tengeren is túl, 
volt egyszer egy ország. 
Ebben az országban mindig 
sütött a nap. Ha az emberek 
körülkerítették a házukat, 
a cölöpök néhány hét alatt 
kivirágoztak. Ebben 

az országban a házakat 
kémény nélkül építették, 


a házakban nem volt kályha, 


és az emberek nem ismerték 
a telet, a havat. A tenger 
partján hatalmas pálmafák 
nőttek, és a hullámok tarka 

a kémény 
nélla üli 
ország 


korallszirteken bukdácsolva 
érték el a partot. Indiánok 
éltek ezen a százszorszép 
szigeten. Fehérbőrű ember 
1492-ben lépett először 
földjére. 

Ez a mesebeli csodálatosan 
szép ország Kuba. 

Itt tartja nagy találkozóját 
idén nyáron a világ ifjúsága. 
Húszezren indulnak útra. 
Esztendők óta készül 

a mosolygó sziget a barátok 
fogadására. Az UJC tagjai 
— a kubai kiszesek, és 

az UPC — vagyis úttörők — 
várják vendégeiket. Mert 


nagy dolog házigazdának 
lenni ott, ahová a világ 
fiataljainak küldötteit 
várják! 
Mi magyarok is jól tudjuk, 
hogy ez mit jelent! Hiszen 
a legelső, 1947-ben 
Prágában megtartott 
találkozót a budapesti 
követte 1949-ben. 
Nyolcvannégy ország 
küldötte nyújtotta akkor, 
itt minálunk egymásnak 
baráti kezét, jegyezte fel 
egymás címét, cserélt 
jelvényt és véleményt. 
Emlékszem; hetven év 
körüli bácsi zakatolt 
az újpesti stadionban, 
a megnyitón a fiatalokkal! 
Akkor ugyanis még nem 
volt Népstadionunk. 
A találkozó részvevői is 
építették ezt, lapátolták 
a földet, egyengették talaját. 
A világ ifjúságának egy 
teljes napja épült belé a mi 
csodaszép Népstadionunkba! 
És azóta hány helyen 
találkoztak már! 
Prágát és Budapestet Berlin, 
Bukarest, Varsó, Moszkva, 
Bécs, Helsinki, Szófia, 
majd ismét Berlin követte. 
Most pedig 1978 nyarán 
a szép sziget fővárosa: 
Havanna. A kubaiak nyelvén 
azt mondják, hogy KUBA 
ALEGRE COMO SU SOL 
— vagyis Kuba vidám, akár 
az ő napja. Azt hiszem, 
ez a vidám nap még 
vidámabban mosolyog majd 
azokra a fiatalokra 
— köztük a mi magyar 
küldöttségünkre is —, akik 
a megnyitón együttesen 
éneklik azt, hogy: 
— Egy a jelszónk, a béke, 
Harcba boldog jövőért 
megyünk. . . 


Joó Katalin 


Kónya Lajos 
A tanító (részlet) 


Jól ismeri az életet. 

Hány tágas ablakot nyitott! 
Szemei most is fényesek, 
Negyvennégy évig tanított. 


Csodálatos nagy-nagy dolog. 
Évente harminc... s lepereg 
negyvennégy év, így —számolok — 
ezerháromszázhúsz gyerek! 


Gyerekesebb kissé, vígabb 
másoknál. Szava nyugtató. 
Kereste — mondja — a minap 
egy vállalat-igazgató. 


-—— Köszönöm, hogy megtanított 
rajzolni, körzők és szögek 
szavára nyílt meg a titok — 
mindent Önnek köszönhetek! 


Szabó Lőrinc 


Vakáció előtt 


Drága jó iskola, 

iskola udvara, 
iskolapad, 

hurrá, ma sok gyerek 
öröme nagy! 

Kifele rajzik a 
siserahad, 

csak az fáj egy kicsit, 

hogy te most szüretig 
árva vagy. 


Volt lecke rengeteg 

s játszottunk eleget. 

Szurkoltunk 15? Lehet, 
de üsse kő: 

ami rossz, elszaladt, 

ami jó, megmarad, 

tótágast, gyerekek, 

száz cigánykereket — 
ma az a fő, 


hogy itt van a, itt van a 


nagy szünidő! 


Orosz István rajza 


Az áprilisi vicc rossz vicc volt szerintem. De Öcsi sze- 
rint megérte, mert nagyanyánk legalább láthatja, milye- 
nek a többi gyerekek. Igaz is! Már nem akarja elcserélni 
Öcsit egy jobb-gyerekunokára. 

— Bár én nem bánnám, ha mondjuk Magdira cserélne 
téged — mondtam. 

— Én se bánnám, ha téged cserélne be Magdira —- 
sértődött meg az öcsém nyomban. 

— No, ne duzzogj! Csak azért mondom, mert Magdi 
rém rendes. A legrendesebb lány az osztályunkban. 

— Nekem is tetszik. 

— Majd ha nagyok leszünk, párbajozunk Magdiért, 
jó? 

— Jó. De addig is verjük meg a Dömét ketten. Neki 
is tetszik Magdi, tudom én! 

— Nem verekszünk házbéliekkel! 

— És nem firkáljuk a falat! 

— És nem vonyíttatjuk a kutyát! 

— Se Zsoltikát! 

— Zsoltika nem vonyít. Ő szolmizál az erkélyen. 

— Az még rosszabb! 

Leltárba szedtük az összes bűnet, amit a felnőttek 
a gyerekek fejére olvastak a lakógyűlésen. Öcsi kicsit 
gondolkodott, aztán azt mondta, van egy újabb ötlete. 
Ráparancsoltam: nehogy megint lakógyűlést hívjon 
össze! Örüljön, hogy az áprilisit megúszta! De az öcsém 
kioktatott : 


Tell 
a 


— Nem várhatjuk meg, míg szánkba repül a sült 
galamb! 

Ezt már hallottam valahol, de sose tudtam, mit jelent 
Öcsi most megmagyarázta. Ne várjuk meg, amíg soro 
zatban nevelnek itt bennünket. Hozzuk rendbe a dol 
gainkat magunk. Hívjunk össze gyereklakógyűlést ! 

— Nem rossz ötlet! — mondtam. Ezt el kellett ismer 
nem. 

— Ne meséld senkinek! Legyen kettőnk titka! 

Ő maga mesélte tovább mindjárt délután. És csal 
Magdinak, Dömének, Zsoltnak, és a kis-Rókáknal 
mesélte. A Szabó-ikreknek csak azért nem, mert ők més 
nem tudnak beszélni. Úgyhogy mindjárt együtt is vol 
a lakógyűlés gyerekekből. Csak nem tudtuk, hogy mi 
kell tovább csinálni! 

Döme volt a legokosabb közöttünk. Mert ő megkér: 
dezte Szabó Istvánt, az igazi lakóbizottság elnökét 
Ő azt mondta, most leginkább tanuljunk. De a nyár: 
szünidőre lenne néhány ötlete. Például nyissunk egy ház- 
táji óvodát az udvarban. Ott lennének azok a kisgyere- 
kek, ahol éppen szünetel az óvoda vagy bölcsőde. Mi 
vigyáznánk rájuk felváltva. Magdi rögtön lelkesedett. 
hogy ő egész nyárra elvállalja a kis-Rókákat, Szabó 
bácsi ikreit és még Szilviát. Döme meg azt mondta, 
leradírozhatnánk a falat, amit összefirkáltak huligán 
elemek. Ő tudja, hogyan kell, megtanít minket is, nem 
nehéz. 

Szabó István bácsi még azt is tanácsolta, válasszunk 
magunk közül lakóbizottsági elnököt. 

Egyszercsak pénze is lett a gyerek-lakóbizottságnak. 
Az úgy történt, hogy én ajánlottam Ivánka bácsinak, 
liftezünk mi helyette délutánonként, ha akarja. Úgyis 
leginkább az udvaron vagyunk már. Ha csöngetnek 
a liftért, majd mi kimegyünk. Ivánka bácsinak nagyon 
fáj a reumája, mesélte a nagyanyám. Ivánka bácsi na- 
gyon gavallér! Mert nemcsak köszönte az ötletet, hanem 
azt mondta, miénk lehet a liftpénz is. Mi dolgozunk érte. 


Beosztottuk. Minden délután más-más gyerek lifte- 
zett. Mert azért még volt valami lecke is, bár az ismétlés 
nem számít. 

Egyik délután az öcsém volt a soros. Jó sok fuvarja 
volt. Aznap kitört a házban az idegenforgalom. Én 
Magdinak segítettem vigyázni a kicsikre az udvaron. 
Főleg Magdit néztem, az igaz, de mégis észrevettem 
valamit az öcsémen. 

Minden liftezés után elvitt fagylaltozni valakit. Egy 
liftezés — már mentek is Zsoltival. Egy liftezés — meg- 
hívta Dömét. Egy liftezés — Magdinak szólt. De ő vitte 
magával még a két Róka-gyereket. Ez elég nagy kiadás 
lehetett az öcsémnek. Sehogyse értettem a dolgot! 
Honnan lehet pénze? És főleg: mitől ilyen nagylelkű? 
Öcsi irigy szokott lenni inkább. Még sose vett fagylaltot o 
senkinek, csak magának, azt felezte meg a kutyájával, 
amíg volt kutya. 

De nem mondta meg, mi történt, akárhogy is kérdez- 
tem. 

Szombat délután választottunk lakóbizottsági elnö- 
köt. Titkos szavazást tartottunk. Papírra írta mindenki 
annak nevét, akit ajánlott. 


Döme lett a győztes, három szavazattal. Egy szava- 
zatot kapott Magdi, egyet meg az öcsém. Azt nem illik 
kutatni, hogy melyiket ki írta. De Döme kérdezés nélkül 
megmondta, ő szavazott Magdira, mert magát mégse 
ajánlhatta. Hogy Öcsi kinek jutott eszébe, el sem tudtam 
képzelni, akárhogy is törtem a fejem. 


De amint felment, bevallotta a nagyanyánknak, hogy 
ő szavazott magára. Mert nagyon szeretett volna elnök 
lenni. Azért is fagylaltoztatta a gyerekeket, hogy hátha 
akkor őrá szavaznak. És onnan volt rá pénze, hogy 
a liftpénzből mindig elvett egy-egy forintot. Csak a töb- 
bit dobta a közös perselybe. Nagyanyám azt mondta, 
a pénzt adja vissza rögtön. Öcsi le is vitte az összes üres 
üveget a KÖZÉRT-be. Az máskor is az ő pénze, és az 
bőven elég az adósságra. 


Nagyanyám azért sajnálta is Öcsit. Vett hamar egy 
grill-csirkét. Emlékezett Öcsi mondására a sült galamb- 
ról. De azt nem árulnak az üzletben. 


Feldarabolta a csirkét. Azt mondta Öcsinek, vigye le 
az udvarra, hívja meg a pajtásait lakomára. Minden 
darab végére, ahol kilátszott a csont, ezüstpapírt csavart 
a nagyanyám. Mindig így szokta, hogy jól meg lehessen 
fogni, és ne legyünk maszatosak. A gyerekeknek nagyon 
tetszett minden. Hamar megették a csirkét. A kis-Rókák 
az ezüstpapírt is megették. Még nem elég jól vigyázunk 
az óvodánkban, úgy látszik. 


CSUKÁS HSTVÁN 


TAZÁAG 
A SZEMPIELLÁNI 
MOGOTT 


HESER EGÉNY 


Lackó megtalálja és elveszíti 
az üveggolvót 


eHol volt, hol nem volt, volt egy- 
szer egy kisfiú, akit úgy hívtak, hogy 
Lackó. Nevezték még Lászlónak is, 
meg Lacinak is, meg Lacikámnak is, 
meg Laci-Pacinak is, de ő legjobban 
a Lackót szerette, és igazán helyén- 
való és méltányos, hogy mi is ezen 
a néven hívjuk. 

Külsőre olyan volt, mint a többi 
fiú. Ugy értem ezt, hogy ha mondjuk 
tíz gyerek fut versenyt a téren, át- 
ugrálva az üres padokat, vagy tíz 
gyerek mászik a fára, vagy tíz gyerek 
épít hóembert a homokozó közepére, 
és Lackó is köztük van, messziről 
nem lehet megkülönböztetni, hogy 
ki kicsoda? Ez már így van! Az öltö- 
zékük, vagyis a ruhájuk is egyforma 
általában, tehát nyáron látszik a seb- 
hely a térdükön, télen pedig nem lát- 
szik, mert eltakarja a hosszú nadrág. 
Ezzel a sebhellyel is úgy áll a dolog, 
hogy mintha örökké tartana! Vala- 
mikor megszerzi az ember úgy há- 
rom-négyéves korában, már nem is 
emlékszik rá, hogy hogyan, és virít 
és díszeleg a térden egészen addig, 
míg el nem érjük az iskoláskort. 
Közben még ha be is gyógyul egy, 
azonnal és tüstént nő helyébe egy 
másik! De ezzel senki se törődik, 
nem is érdemes vele törődni, ez pon- 
tosan úgy hozzátartozik az élethez, 
mint a napsütés, a hóesés, vagy a 
savanyú cukor! 

Belülről azonban Lackó egy kicsit 
mégis különbözött a többi gyerektől. 
És ezt is el kell mondani, ha már 

éppen róla mesélek és nem másról. 
Mégpedig úgy különbözött a többi 
gyerektől, hogy egy kicsit álmodo- 
zóbb volt náluk, egy icipicit csönde- 
sebb és eltűnődőbb s egy hajszál- 
nyira élesebb eszű. De csak egy 
kicsit, csak egy icipicit és csak egy 
hajszálnyira ! 

Történt egy napon, kedd volt ép- 
pen, ezt Lackó jól megjegyezte mivel 
a fagylaltos kedden tart szünnapot, 
egész héten árulja a fagylaltot, még 
vasárnap is, csak kedden lóg a le- 
húzott redőnyön egy cédula, hogy 
KEDDEN SZÜNNAP! Nem tud- 
tak ugyan még olvasni, de erre nem 
is volt szükségük, egyszer valaki, aki 
tudott olvasni, hangosan elolvasta 
a cédulát, hogy KEDDEN SZÜN- 
NAP! s azóta valahányszor ki volt 
akasztva a cédula, pontosan tudták, 
hogy kedd van és szünnap. 


Vagyis kedden és szünnapon tör- 
tént, hogy Lackó talált egy gyönyö- 
rűséges üveggolyót! A ruhásszek- 
rényben találta, még reggel. Pedig 
nem is az üveggolyót kereste, csak 
úgy turkált a  ruhásszekrényben. 
A ruhásszekrény aljában mindig ér- 
demes volt turkálni, ott mindig lehe- 
tett valami érdekeset találni, ezt-azt, 
limlomot, egy ócska nyakkendőt, 
vagy egy fél kalapdobozt, vagy egy 
pár sámfát s hasonlókat. A ruhás- 
szekrényben kellemes félhomály volt, 
de ez még izgalmasabbá tette a kuta- 
tást, mivel soha sem lehetett előre 
látni, hogy mi akad a kézbe! Lackó 


is így volt az üveggolyóval, mikor 
megmarkolta a félhomályban, érez- 
te, hogy hűvös, meg hogy gömbölyű, 
de nem tudta, hogy mi az. 

Mikor háttal kifelé mászott a ru- 
hásszekrényből, kicsit megcsúszott 
és kiejtette kezéből az üveggolyót. 
Az üveggolyó finoman megcsendülve 
kiugrott a szekrényből a padlóra, 
ott ugrott még egyet és csendült is 
egyet, majd nesztelenül gurult to- 
vább, és megállt az asztal lábánál. 

Lackó gyönyörködve nézte az 
üveggolyót, most már felismerte 
hogy mit talált a szekrényben, az 
üveggolyó pedig, mintha üdvözölné 
Lackót, villantott egy-két sugarat, 
ahogy a napfény az ablakon át rá- 
vetődött. 

Lackó nézegette még egy ideig, 
s megállapította csendes büszkeség- 
gel, hogy három dolgot is tud az 
üveggolyó: csilingelni, gurulni és 
villogni! Majd mikor már kigyö- 
nyörködte magát, újra a kezébe 
fogta az üveggolyót, és kisétált a 
szobából. 

A térre bandukolt, a tér ott volt 
nem messze, egy macskaugrásra, 
kicsi tér is volt, négy fa állt benne 
összesen, meg három pad, meg egy 
homokozó, de nekik elég volt, vagyis 
a környékbeli gyerekeknek pontosan 
megfelelt ez a kis tér is! Még azt is 
szerették benne, hogy olyan kicsi! 
Egy térnél nem az a fontos, hog 
nagy legyen, hanem az, hogy jó 
lehessen benne játszani! A térhez tar 


tozott még Kálmán bácsi, a parkőr 
is, aki bizony elég mogorva volt, 
meg folyton rázogatta a botját, de 
szerencsére többnyire csak bóbiskolt 
egy padon, néha felhorkantott, s azt 
mondta, hogy DOBERDÓ!, morcos 
képet vágott, megrázogatta a botját, 
majd újra elszunyókált, úgyhogy 
sokszor azt lehetett hinni, hogy nincs 
is parkőr a parkban. És néha órákra 
is elfelejtkeztek róla. 

Lackó megállt a tér sarkán, majd 
lábujjhegyen elsétált a padon bóbis- 
koló Kálmán bácsi mellett, a gyere- 
kekhez ment, s megmutatta nekik 
az üveggolyót. 

Az üveggolyónak mindnyájan na- 
gyon megörültek, hiszen manapság 
már alig látni üveggolyót, ritkaság- 
nak számít, a téren még senkinek 
nem volt üveggolyója! Mikor már 
jól kicsodálkozták és örvendezték 
magukat, Lackó megmutatta, hogy 
mit tud az üveggolyó. 

— Tud csilingelni! —- mondta, és 
óvatosan pattogtatta a padon, ne- 
hogy felébressze Kálmán bácsit. 
Az üveggolyó finoman csilingelt. 


— Tud villogni! — folytatta, és 
két ujja közé fogva forgatta. Az üveg- 
golyó csodálatosan villogott. 

— És tud gurulni! — fejezte be 
büszkén, és elgurította a pázsiton. 
Az üveggolyó fürgén gurult a pázsi- 
ton, majd megállt egy fa tövében. 

Egész nap játszottak az üveggo- 
lyóval, délelőtt csilingeltették, ebéd 
után villogtatták, este pedig gurítot- 
ták. És már éppen haza akartak 
menni, már a lámpák is kigyulladtak 
a fák fölött, egyszóval az utolsó pil- 
lanatban Lackó még egy utolsót gu- 
rított az üveggolyóval. Figyelték, 
ahogy gurul a fűben, mikor Kálmán 
bácsi morcosan kilépett egy fa mö- 
gül, s mogorván rájuk ripakodott, 
hogy MARS HAZA! HOLNAP IS 
NAP LESZ! DOBERDO! Majd el- 
tűnt egy másik fa mögött. Az egyik 
gyerek megjegyezte, hogy Kálmán 
bácsit még senki se látta mosolyogni, 
se felnőtt, se gyerek, mikor Lackó 


felkiáltott: HOL AZ ÜVEGGO- 
LYOM? 
Keresték, kutatták, négykézláb 


álltak, félrehajtogatták a fűszálakat, 


de az üveggolyó nem volt sehol! 


Lackó szomorúan ballagott haza, 
szótlanul ette a vacsorát, vacsora 
után megmosakodott, s összeráncolt 
homlokkal feküdt az ágyban. 

Édesanyja nyitott be, jó éjszakát 
kívánt. 

— Aludj el szépen kisfiam! Hunyd 
le a szemed! Jó éjszakát, Lackó! 

Halkan válaszolt, halkabban, mint 
máskor. 

— Lehunyom. Jó éjszakát. 

Édesanyja egy picit még habozott 
is, mintha kérdezni akarna valamit, 
majd leoltotta a villanyt, s kiment 
a szobából. 

Lackó belesuttogta a sötétbe. 

— Az üveggolyó... Hova a csu- 
dába gurulhatott? Hova a csudába? 

Töprengve hallgatta a csörgőóra 
tiktakkolását, szaporán vert mint a 
szív ; tiktakk, tiktakk. Majd lelassult, 
majd egészen lassú lett: tik... tak. . 
Lackó még egy pillanatig csodál- 
kozva hallgatta, majd hirtelen el- 
aludt. 

Az egyhelyben álldogáló követ 


— Hüm! Khm! És mégegyszer 
khm! 

Erőlködve krákogott valaki, re- 
szelte-köszörülte a torkát, hümmö- 
gött és khmgetett, mint aki hajszálat 
nyelt, vagy sok fagylaltot evett, vagy 
légy röpült a szájába. 

Elhallgatott egy pillanatra, erőt 
gyűjtött, levegőt vett, s újrakezdte. 
— Khm! Khüm! Hüm-hümhüm! 
Khm!! 

Lackó végre meghallotta s meg- 
kérdezte. 

— Ki szólt? Ki az? 

A válasz rövid volt, de hangos! 
Ez volt a leghangosabb hümmögés 
az összes között. Úgy hangzott, mint 
egy köhögés. 

— Hmm!! 

Lackó kicsit álmos szemmel kö- 
rülnézett. Sötét volt, alig derengett 
valami világosság. Annyit a sötétben 
is észrevett, hogy nem az ágyban 
van, hanem valami ismeretlen he- 
lyen. De érdekes módon, egyáltalán 
nem félt, pislogott egy-kettőt, hogy 
jobban lásson, és kíváncsian körül- 
nézett. Nem látott senkit, csak egy 
gombát, egy nagykalapú gombát. 

Újra hallatszott a hümmögés, de 
most már nem olyan erősen, inkább 
finoman, udvariasan. 

— Hm. 

Lackó csodálkozva szólalt meg, 
inkább persze csak úgy magának. 

— Nem látok senkit, csak egy 
gombát. Te szóltál? — és közelebb 
lépett a gombához. 

A gomba azonnal megszólalt, és 
meg lehetett állapítani rögtön, hogy 
egy kicsit szószátyár! 

— Na végre! Én, persze, hogy én! 
Ki más?! — hadarta a gomba, körül- 
nézett, mint aki meg akar győződni 
róla, hogy valóban nincs másik 
gomba a környéken, majd kicsit 
szemrehányóan folytatta. 

— Már egy félórája hümmögök, 
meg krákogok, hogy méltóztassál 
végre észrevénni! Illetve megszólí- 
tani! Vagyis én elsőnek nem beszél- 
hetek! De MÁSODIKNAK! He-he, 
akkor már igen! Engedd meg, hogy 
bemutatkozzam! 

Elhallgatott és várakozóan nézett 
Lackóra. Lackó mosolyogva figyelte 
a fecsegő gombát, majd észbekapott, 
hogy bólintania kell, mert a gomba 
addig nem tudja folytatni a beszédet! 

Bólintott hát. A gomba azonnal 
folytatta, kicsit zsörtölődve és pana- 
szosan, mert nem szerette, ha ilyen 
hosszú szüneteket kell tartani a be- 
szédben! 

— Na végre! — majd előkelő kar- 
mozdulattal önmagára mutatott. — 
Én vagyok a követ! 

Majd magaköré mutatott kicsit 
hanyagul. 

— És ez itt mögöttem az ÁLOM- 
RÉT, ÁLOMJÁTSZÓTÉR, vagy 
amit éppen akarsz! De az biztos, 
hogy én vagyok a követ! 

Lackó töprengve ráncolta a szem- 
öldökét, valami eszébe jutott erről 
a követ-dologról, meg is mondta 
rögtön a gombának. 

— Követ? De hiszen te egyhely- 
ben álldogálsz! A követek pedig mo- 
zognak! Vonaton utaznak, repülőn 
repülnek, követségbe mennek ! 

De a gombát nem lehetett meg- 
ingatni ilyen ülle-fülle beszéddel! 
Nagy önérzetesen válaszolt. 

—. Na és?! Hát aztán?! Mit szá- 
mít az? Egyhelyben álldogáló követ 
vagyok! És tudtam, hogy te pont 
erre fogsz mozogni, habár nem vona- 
ton és nem repülőn, hanem az apos- 
tolok lován, vagyis, hogy erre fogsz 
gyalogolni álmodban! Bizony! Vagy- 
is minden rendben van: te erre jöttél 
és én itt vártalak téged! Fő az, hogy 
találkoztunk! 

Lackó ámuldozva kérdezte. 

— Te tudtad, hogy én erre jövök? 

A gomba fölényesen nevetett, ön- 
elégülten kacarászott, önhitten kun- 
cogott. 

—. Ha-ha, he-he! Én még ennél 
sokkal többet is tudok! Azért va- 
gyok követ! Például tudom a neve- 
det! Valamint az összes becenevedet! 

A gomba abbahagyta a nevetgé- 
lést, meg a kacarászást, komoly ké- 
pet vágott, s hivatalos hangot ütött 
meg, mint valami nagyképű végre- 
hajtó. 

— A fentnevezett személyt Lackó- 
nak hívják! Nevezik még továbbá: 
Lászlónak! Ezenkívül: Laci-Paci- 
nak! Eddig igazam van? 

Lackó gyorsan ráhagyta. 

— Eddig igen! 

A gomba hencegve folytatta. 

— Várj! Várj! Azt is tudom, hogy 
ma kedd van! 


Lackó bólintott, hogy valóban 
kedd éjszaka van! Dehát honnan 
ismeri a gomba a fagylaltost? 


A gomba titokzatoskodó képet 
vágott és lehalkított hangon beszélt. 


— És azt is tudom, hogy mit kere- 
sel! Bizony! 

És újra várakozóan nézett Lac- 
kóra. 

Lackó már tudta, hogy álmodik, 
és valami motoszkált is a fejében, 
hogy tényleg keres valamit! De mit 
i5? Visszagondolt gyorsan az el- 
alvásra, és majdnem a homlokára 
csapott. Hát persze! Az üveggolyó! 
Elveszett, vagyis azt keresi! De nem 
szólt egy szót se az üveggolyóról, 
kíváncsi volt, hogy a gomba elta- 
lálja-e. Kicsit közönyös hangon kér- 
dezte. 

— És mit keresek? 


A gomba kuncogott, mint aki 
belelátott Lackó gondolataiba, az is 
lehet, hogy valóban belelátott! Mikor 
kikuncogta magát, így szólt bor- 
zasztó nagyképűen. 


— A nappal elgurult üveggolyó- 
dat keresed! És hozzá kell tennem, 
hogy jó helyen keresed! Éppen azért 
vagyok itt, hogy átadjam az üzene- 
tet! Vagyis ebből is láthatod, hogy 
én vagyok a követ! Vagyis, minden 
összevág: itt vagy te, itt vagyok én 
és itt van az üzenet! Ki meri még 
tagadni, hogy én vagyok a követ?! 
meghatalmazott, teljhatalmú, rend- 
kívüli és kinevezett követ! 


A gomba hangja harsogott, zen- 
gett, mintha hangszóróból beszélne. 
S mintha már nem is törődne azzal, 
hogy hallgatják-e? Vagyis, mintha 
elfelejtette volna, hogy Lackóhoz 
beszél. Most kicsit megállt, szünetet 
tartott, a levegőbe bámult tűnődve, 
s így folytatta. 

— Hm, hm. Ha egy kicsit nagyobb 
lennék. lehetnék nagykövet is! De 
a magasság nem számít! Csak az 
számít, csak az számít. . . 

A gomba megállt a beszédben, 
mint mikor a hanglemezen megakad 
a tű. Ekkor valaki halkan, de érthe- 
tően pisszegett Lackó lábánál. 

— Pszt! Pszt! 

Lackó fülelt, majd akaratlanul is 
suttogóra fogta a hangját. 

— Ki pisszegett? 

— Én, a hangya! — hangzott a vá- 

lasz. — Itt vagyok a fűben. Hajolj le, 
kérlek ! 

Lackó azonnal lehajolt. 

— Mit akarsz? 

A hangya halkan nevetgélt beszéd 
közben, meg vihogott, mint akit 
csiklandoznak. 

— Csak azt, hogy ne félj a gom- 
bától! Bolond egy kicsit, de külön- 
ben ártalmatlan! Hi-hi-hi! A múlt- 
kor azt képzelte magáról, hogy híres 
csillagász! És felfedezett egy csomó 
új csillagot! A Kis-gombát, a Nagy- 
gombát, a Gombaszekeret, és az 
Esthajnalgombát! Látod, azt ott szé- 
len, azt a fényest! H1-hi-hi! De mon- 
dom, ne félj tőle! 

Lackó mosolyogva nézett a han- 
gyára. 

— Nem félek! 

A gomba megköszörülte a torkát 

s folytatta a beszédet, mintha nem 
is hagyta volna abba. 

— Egyszóval összefoglalva, csak 
az számít, hogy betartva az utasítást, 
és alkalmazva az ilyenkor szokásos 
ceremóniát, átadjam neked az üze- 
netet! 

Szigorúan nézett Lackóra, össze- 
vissza ráncolt képpel, bár inkább 
hűvös és előkelő akart lenni. Mint 
a követek általában. 

És mi az üzenet? — kérdezte 
Lackó. 

A gomba képe még ráncosabb lett, 
a hangja még előkelőbb. 

— Mindig egyenesen előre! Ez az 
üzenet! 

Lackó elfojtotta a mosolyt és a 
nevethetnéket, érezte, hogy nem sza- 
bad kinevetnie a gombát, végül is, 
átadta az üzenetet, vagyis, szívessé- 


get tett neki! Éppen ezért megkö- 
szönte, és egy kicsit meg is dicsérte. 

— Köszönöm, hogy átadtad az 
üzenetet! Én mindjárt láttam, hogy 
csakis te lehetsz a követ! Becsszóra ! 

A gomba láthatóan zavarba jött, 
de azért boldogan húzta ki magát. 

— Ugy-e? Ugy-e? És a külsőm is 
megfelelő! Es a hangom is! Boldoggá 
tettél! Jó utat! Szerencsés utat! 

Lackó intett a gombának, majd 
lenézett a fűbe is, de nem látta sehol- 
sem a hangyát, elindult egyenesen 
előre. 

Utközben félhangosan morfondí- 
rozott : , Hát akkor, egyenesen előre! 
Így szól az üzenet! Az üveggolyó 
persze gurulhatott jobbra is, meg 
balra is, meg gurulhatott félkörben 
is, meg cikcakkban is! És miért ne 
gurulhatna egyenesen?" 


(A történet folytatását szeptemberben olvashatjátok.) 9 


Barátom megtért napkeletről — kurjantotta 
Raul, a feketebőrű, pirosnadrágos kisfiú, és 
én nagyon meglepődtem a háta mögött. 

— Honnan tudja, hogy itt vagyok Havan- 
nában, amikor a láthatatlanná tevő köpönye- 
gem még nem vettem le (pedig alaposan izzad- 
tam). Az úton nem fáradtam el, repülő ho- 
zott, akkora most erre a forgalom — a világ 
minden tájáról jönnek a fesztiválra a fiata- 
lok —, hogy válogathattam a járművek kö- 
zött. A hajó, az több hét míg ideér át az 
óceánon, az nem nekem való, de a repülőgép 
gyors és kényelmes. Szóval meglepődtem 
Raul szavain, de megnyugodtam. Csak ját- 
szanak és ez a játék neve: barátom megtért 
napkeletről. Hogy is kell játszani? Mindjárt 
elmagyarázom : 

A játékosok két csoportra oszlanak. A két 
csoport tartózkodási helye között félúton egy 
vonalat húznak. Az egyik csapat megbeszéli, 
hogy milyen tárgyat fog bemutatni panto- 
mimban. Aztán átmennek a másik csapat tér- 
felére, és egyikük így szól: , Barátom megtért 
napkeletről". A másik csoport kérdez: , Es 
mit hozott neked?" Az első csapat néma- 
játékban ábrázolja a tárgyat. Ha a másik csa- 
pat valamely tagja kitalálja, mit akarnak áb- 
rázolni, akkor gyorsan hazafelé futnak, a ki- 
találó csapat tagjai pedig üldözik őket, egé- 

szen a félvonalig. Akit addig elfognak, az a 
másik csapat tagja lesz. A játék célja, hogy 
az egyik csapat teljesen foglyul ejtse a má- 
sikat. 

En is hamar megtanultam. Mikor rám 
került volna a sor — köpönyegem ledobva — 
közéjük léptem s mutogatni kezdtem. Először 
két kezemmel támasztottam a fejem, mintha 
gondolkodnék, aztán, mintha papírt tereget- 
tem volna ki térdemen, mintha írtam volna 
rá, balkezemmel ritmust kopogtattam, s újra 
, írtam". 

— Tudom már! — ez Pedró — Péter — 
hangja. Ez meg verset hozott! 

— Azt bizony. A ti költőtök, Guillén 
— (Gijjén, így mondtam) — megírta, egy ma- 
gyar költő meg lefordította. Hallgassátok csak ! 

— Jöjjön ide minden tenyér, 
hogy a fal az égig érjen, 
fehér kezével a fehér, 
barna kezével a néger, 
Hej, 
tengerparttól a hegyekig 
nőjenek a karcsú falak, 
a hegyektől a tengerig, 
hol; 
ott, a kék láthatár alatt. 

— Kip! Kop! 

— Ki kopog? 

— Nyíló szegfű, rózsa. 

— Tárulj, fal! 


— Kip! Kop! 
— Ki kopog? 
— A tábornok kardja. 
— Zárulj fal! 


— Kip! Kop! 
— Ki kopog? 
— Fehér galamb, bodza. 
— Tárulj fal! 


— Kip! Kop! 
— Ki kopog? 
— Skorpió és kobra. 
— Zárulj fal! 


Barátnak, ki szívét hozza, 
tárulj fal; 

méregnek, tőrnek, huroknak 
zárulj fal; 

ezerjófű, mirtusz, bodza, 
tárulj, fal; 

dühös kobra fogát hozza, 
zárulj, fal; 

csalogány dalol a fán, 

tárul Tal, : 


€ 
! 
ba 


s 
. 
Pp s 
ká . 
a 
7 la Kóztaáoti NT 
y 


Rakjon téglát minden tenyér, 
hogy a fal az égig érjen, 
fehér kezével a fehér, 

barna kezével a néger, 
tengerparttól a hegyekig 
nőjenek a karcsú falak, 

a hegyektől a tengerig, 

hej, 

ott, a kék láthatár alatt. 


A végét már együtt mondtuk. Ők is jól is- 
merték. Aztán szaladtunk, csattogott a lép- 
tünk a rakpart kövén, hiszen kezdődik a kar- 
nevál. 


keze 


Görög Júlia rajzai 


Harminc éve 


indult el útjára 
a magyar gyerekek 
első kisvonata 

Gyárfás Endre ver, 


Széchenyi-hegyi állomás 


— Beszállás! Minden utas vett jegyet? 
— kiált a kalauzlány s tiszteleg. 
A kék és vörös nyakkendős csapat 
zsibongva szállja meg a kocsikat. 
Az irodában sincsen nyugalom: 
villog a lámpa, cseng a telefon. . . 
Egy szőke fiú tárcsával jelez: 
— Szabad a pálya. Kismozdony, 
í mehetsz! 


Normafa 


Egykor az évszázados büszke bükk: 

a híres Normafa állt ehelyütt. 

Nevét egy ifjú fa viseli most, 

mint hős elődökét a kisdobos. 
Ha levél hulltán hó hull erretájt, 
hozhatod már a sílécet, a szánt. 
Ha felszáll a köd, s kiderül az ég, 
a legszebb látkép itt tárul eléd. 


Uttöróőváros 

Ez itt az úttörők víg városa. 

Zajlik a verseny: foci, négytusa . . . 

A szakkörökben munkazaj fogad, 

s kürtszó rezegteti a lombokat. 
Esténként, ha a tábortűz lobog, 
fölcsendülnek szebbnél szebb dallamo 
Szellő vegyít soknyelvű éneket 
a Csillebérci Nagytábor felett. 


Előre állomás 


Van, aki erejével csupán henceg. 
Te húzódzkodj fel, vess néhány bukfenc 
karoddal körözz, nyújtózkodj, szaladj 
az öreg bükkök, vén tölgyek alatt! 
Erdei tornapálya, Anna-rét . . . 

Ősz elején gyűjthetsz itt gesztenyét; 
barátként fogadnak a madarak, 
sárkányoddal versengve száll a nap. 


Jánoshegyi megálló 


A Kilátóhoz visz e kaptató. 

De addig is akad látnivaló. 

Ni! Ott a törzsön harkály kúszik épp, 
amott suhannak félénk őzikék. 

Az ösvény szélén állat-lábnyomok: 

itt róka járt, ott süni vándorolt, 

e fa odvából mókus les miránk, 

s nézi, hogy baktatunk — toronyiránt. 


Ságváriliget 


Vashídon át robog a kisvasút, 
lent autók és buszok , folyója" zúg. 
Kiszállsz és üldögélsz egy keveset, 
míg szomjad oltod, éhed elvered. 
A közelben többszáz éves romok; 
hajdan papok, tudósok laktak ott. 
A romfalak között épp gerle költ: 
a jelenben így látsz múltat s jövőt. 


Hárshegy 


Ahol Mátyás király vadászgatott, 
s kopófalkája űzött őzbakot, 
tülökhangtól riadt a fajdkakas, 
nyíltól találva hullt alá a sas, 
ma két szomszéd csapat vív számcsatát. 
Az előőrsöt jól rejti az ág. . . 
Kiáltásoktól visszhangzik a hegy: 
ú — Hetvenöt-tíz! — Harminchét- 
huszonegy! 


Hűvösvölgy 


Lassítunk . . . Hűvösvölgy. Végállomás. 

A Nagyrét innét egy iramodás. 

Bőrlabda röppén, hajóhinta leng, 
fölöttünk vitorlázógép kereng. 

Az ég aljára — mint piros vonat — 
nagy hirtelen befut az alkonyat. 

Már indulunk, s hangunktól zeng az út: 
— Éljen soká az úttörővasút! 


egyegy, ete 
netet, 

FRIGYESÉR 


Gesztenyebarna, vékony fiú áll a néma folyosón. 
Várakozik. 

— Merre van a 4.b? 

— A harmadik emeleten, de ma délutánosok vagyunk. 
Csak azért jöttem, mert be kell fizetnem Zoli napközijét. 

— Tehát a 4.b-be jársz? 

— Igen, Fekete Ervin a nevem. 

A jelenet a Ságvári Endre iskolában játszódott. Abban 
az épületben, amelyet sokan az ország legnagyobb álta- 
lános iskolájaként ismernek. Külön szerencsének tartot- 
tam, hogy az ezernél is több gyerek közül elsőként éppen 
Fekete Ervinnel akadtam össze. Ervin ugyanis nemcsak 
4.b-s, Zoli bátyja, hanem levélíró és még sokminden 
más. 

De hadd vegyem sorjába! 

A szerkesztőségünkbe nemrég hat levél érkezett Duna- 
újvárosból. Feladóik: Fekete Ervin, Móczár Andrea, 
Nagy Hajnalka, Kőhegyi Károly, Pozsgai Erika és 
Szabó Tünde. Mindannyian a Ságvári Endre iskola 
tanulói, a 4.b-be járnak, a Móra Ferenc Kisdoboscsapat 
és a Szorgalom raj tagjai. Őrseik nevét nem mindannyian 
írták meg, de azt valamennyiük levelében olvastam, hogy 
készülnek az úttörőavatásra. 

Mikor ráakadtam Fekete Ervinre, új jelenet követke- 
zett, akár egy színdarabban. Színhely : Feketéék otthona. 


Ervin édesanyja délutános. A kezét, majd az asztalt 
törölgeti. Hellyel kínál s megjegyzi, hogy lám, a nagy fia 

is zavarba jön néha. Ervin zavarából semmi sem látszik, 
de azért nem tiltakozunk. Sok a megbeszélni valónk. 

— Milyen a tettek fája, amiről a leveledben olvastam? 

— Amikor novemberben a tanító nénink felragasz- 
totta, még csupasz volt. Most olyan, mint egy koranyári 
fa. Van levele, virága. Kinek több, kinek kevesebb. 
Amennyit éppen érdemeltünk. 

— Nem egy fátok van? 

— Nem bizony! A tanterem egyik falán sorakoznak 
a rajzlapok, azokon állnak a fák. Egy-egy mindenkinek. 
Egyik lombosabb, másik kissé kopaszkásabb. 

— Neked hány leveled, virágod van? 

— Huszonkilenc. 

— Mivel szereztél ilyen sokat? 

— Készítettem madáretetőt. Rendszeresen segítek itt- 
hon. Egyfajta házimunkáért csak egyszer kaphatunk 
levelet, ha édesanyánk igazolja, hogy rendszeresen 
elvégeztük egy egész hónapon át. Nekem, például, moso- 
gatásért, porszívózásért és vásárlásért összesen három 
levelet hajtott a fám. 

— Nem túl nehéz ez így? 

— Kicsit. Csak éppen mi sem akarjuk, hogy könnyebb 
legyen. Így nem lustulunk el. A vetélkedőkön, szemléken 
mindig részt veszek. A rajnaplóba is rajzolok, sakk- 
versenyre járok. Farsangkor is szerepeltem. Jutalomból 
mindig kaptam levelet. Ha jól meggondolom, a levelek, 
a virágok felét szórakozva szereztem. Tagja vagyok 
a természetjáró szakkörnek. Ottani munkám jutalma is 
levél, pedig anélkül is elvállalnám. 

Melyik tantárgyat szereted legjobban? 

— A környezetismeretet, rajzot, gyakorlati foglalko- 
zást. 


Ugyanazon a napon, délután a 4.b-ben. Müllner 
Istvánné rajvezető tanár néni és harminckilenc kisdobos 
társaságában bemutatkoznak az őrsök: , Napsugár, 
Szivárvány, Mókus és az Indián." 

— Ez így már maga egy fél csatakiáltás! De beszél- 
gessünk a fákról, a tettek fáiról. Melyik a legkedvesebb 
levele? 

Sraj Tibi áll fel. 

— A CIMEA vetélkedőre készültünk. Én hoztam el 
a könyvtárból a Népek játékai című kiadványt. Abból 
együtt választottunk egy csehszlovákiai játékot. Olyan 
sikere volt, hogy előbb nálunk tanulta meg mindenki, 
majd más osztályok is játszották! 

Már penderülnek a lányok, fiúk, kört alakítanak, 
bemutatják a játékot: Kemencén ült a gerle, 

Onnan pottyant a földre. . . 

Ismét mindenki a helyén. Nézegetjük a rajnaplót, 
a vállalások könyvét. , Mit teszünk 20 éves iskolánkért, 
egymásért és szeretteinkért?" Ezt foglalták össze húsz 
pontban, majd minden pajtás saját felajánlása követke- 
zett egy-egy lapon. 

Ahogy a fákat lombosodni látom, megtartják szavu- 
kat az ígérettevők. 

Segít nekik Frigyes mester is. Ki ő? Furfangos Frigyes 
a raj barátja. Egyébként bábfigura. Ha Frigyes úgy látja, 
mindenki igyekvő volt, olyan kitűnő hangulata támad, 
hogy csak úgy pattognak elő a fejéből a találós kérdések. 
A kérdéseket egy-egy pajtás veheti elő Frigyes tarisznyá- 
jából. A raj kitalálja a fejtörő kérdéseket, aztán vendég- 
ségbe küldi Frigyest egy testvérrajhoz. De nem üres 
tarisznyával! Ők tesznek bele jó nehéz kérdéseket. 


Józsa Teréz 


A szakács feladata, hogy tájékoztassa az őrs 
tagjait. mennyi élelmet és mit vigyenek ma- 
gukkal a kirándulásokra, túrákra. Ha aka- 
dályversenven a főzés is feladat, ő irányítja 
a munkát. 

Szervezhet játékos foglalkozást. Például 
ilyent: 

Rajzoljon mindenki egy fazekat. Kis cédu- 
lákra írják rá az alábbi élelmiszerek, fűszerek 
nevét: hagyma. burgonya. sárgarépa. zöld- 
bab, só, liszt, paprika. zöldpaprika, paradi- 
csom, zsír, kolbász, fokhagyma. Az a feladat, 
hogy ki-ki ragassza a fazék szája fölé azokat 
a cédulákat, amelyek a paprikás krumpli el- 
készítéséhez kellenek. Meglátjátok, milyen 
furcsaságok derülnek ki! 

A téli időszakban, amikor több konzervet 
fogyaszt a család, készíthettek címkegyűjte- 
ményt. Aztassátok le az üvegekről, és ragasz- 
szátok rá egy kartonlapra a konzervek cím- 
kéit. Piros színnel karikázzátok be azokat, 
amelyek fogyasztása fontos és szükséges az 
egészséges táplálkozáshoz. Beszélgessetek el 
erről! 

Rendezhettek kuktaversenyt is. A pajtások 
állítsák össze otthon a vasárnapi étlapot. Raj- 
zolják is le! Segítsenek édesanyjuknak a 
felszolgálásban. Ha mindezt megtették, alá- 
írhatják nevüket az étlapra, mint kukták. 
A foglalkozáson közösen értékeljétek a mun- 
kát. Aki a legjobban teljesítette a feladatait, 
annak rajzoljatok egy fakanalat, vágjátok ki, 
S ragasszátok a próbalapjára. 

A tavaszi főzőversenyen döntsétek el, ki 
milyen kukta. Az iskola udvarán, vagy kirán- 

duláson készítsetek paprikáskrumplit. Az ér- 
tékelésnél, melyhez hívjátok segítségül szülei- 
teket, tanítóitokat, testvér őrsötöket, az ételek 
íze mellett vegyétek figyelembe a terítés, a fel- 
szolgálás kultúráltságát is 

Horváth Edit 


Kiss István rajza 

terjesztő 
az alapvető illemtani ismeretekből. Van, amit már a kisdobosok- 
nak is tudni illik. Ha egyetértetek velünk, játékból gyűjtsetek ti 
Dobra verjük is össze néhány viselkedési szabályt! Feljegyezhetitek őket, 

mondjuk, , Az őrs illemkódexe" címmel. 

Úttörőtábor. A Szolnok megyei Néplapban olvastuk a hírt: 
úttörőtábor létesül Mezőtúron és a kunszentmártoni járásban. 
A tervek szerint 1980-ig egy száz- és egy százötven személyes ál- 
landó tábort építenek a városban és a járásban. Aki úgy érzi, 
7. nem tud várni 1980-ig, annak azt javasoljuk, érdeklődje meg, mit 

segíthetne? ; : 


el 


Takarítók. A sárszentágotai úttörőcsapat községszépítési akciói 
szervezett. Uttörők és kisdobosok, összesen százhatvanan ren- 


: 64 hivan dezték, takarították az iskola környékét. A Fejér megyei község 
ús határában álló hősi emlékmű parkosítását és kicsinosítását is el- 


vállalták. Gratulálunk a jó munkához! 


DESSA 1 


[A 

ENEK ; Jutalom azonnal. Az Észak-magyarországi MÉH Nyersanyag- 
hasznosító Vállalat az idei tanévben 50 mázsa vashulladékért 
azonnal 100 forint jutalmat fizetett az úttörőcsapatoknak. 
A textilhulladékért — egyéni teljesítményük alapján — három- 


j MNozzan a havonként kaptak jutalmat a kisdobosok és úttörők. Ez a jutal- 
mazási rendszer a MÉH szakemberei szerint igen ösztönző. A nagy 
vegget versengésben nem feledkeztek el a pajtások a hulladékgyűjtő 


délin eoák pályázathoz kapcsolódó , Múzeumi pályázat"-ról sem. Ez utóbbi 
SZETT naned, a hasznos anyagok gyűjtése közben előkerült múzeális értékek 
/ / / összegyűjtésére hívta fel a figyelmet. A munka után rövidesen 
dd i j következik a jutalomtáborozás. Kellemes pihenést és jó szóra- 


fényes kozást kívánunk! . 
gyssj . Belépés csak nyakkendőben! Így hirdeti vasárnap délelőtti 
attakolt, " rendezvényeit Istenkúton a Fábián Béla úti Nevelési Központ 


Művelődési Háza. Havonta egy-egy alkalommal hívja meg ezután 
rendszeresen a környék kisdobosait és úttörőit sport- és szellemi : 


kertünbbe vetélkedőkre, rajzfilmvetítésekre és közös játékra. i 


Taps és dicséret. Mindkettő jutott bőségesen a monori járás 


[A 
atmat, úttörőcsapatainak, amelyek bemutatkoztak az Éneklő rajok járási. 
SÉGGEL vetélkedőjén. A kisdobosok közül első helyezést ért el a 2894. 
viragot, számú Táncsics Mihály Úttörőcsapat Petőfi raja, második lett a. 
k8 Be 482. számú Arany János Úttörőcsapat Barátság raja. A 3. számú 
J A ME E Árpád Fejedelem Úttörőcsapat Méh raja és az 51. számú Úttörő- 
A [ ! csapat Barátság raja a harmadik helyezést érte el. A megyei be-. 
mutatóra az első helyezetteket javasolta a zsüri, amely elégedett 


; 39 / dést / volt a pajtások dalismeretével és a verseny színvonalával. Mi is 
§ gratulálunk és további sikereket kívánunk. 


. ún ] 
CSOKI ! 


Égerland Kriszta kisdobos munkája, Budapest 


Postafiók 100 


Legkedvesebb levelem júniusban 
, Kedves Ur Kata! Hálásan köszönöm, 
hogy címemet kitetteda levélvártába. 
Annyi levelet kaptam, hogy beláttam, 
nem tudok mindenkivel levelezni. 
A címek egy részét osztálytársaimnak 
adtam. A többségét , kicseréltem", 
elküldtem egymásnak a címeket. 
Minden levélíró levelezőpajtást ke- 
res, gondoltam így egymásra talál- 
nak. Boldog vagyok és nyugodt, 
hogy senkinek nem okoztam csaló- 
dást, hanem segíthettem levelező- 
társat keresni. Üdvözöllek Cseréb 
Andrea, 6720 Szeged, Bajcsy-Zsi- 
linszky 28. 

Másik legkedvesebb levelem jú- 
niusban — 

, Kedves Ur Kata! Kérlek S. O. S.! 
tedd közzé levelemet a Kisdobosban. 
60 kedves, érdeklődő kisdobos örö- 
méről van szó. Ugyanis hatvanan ír- 
tak nekem az ország minden részé- 
ből, amikor megjelentetted a szak- 
körünk beszámolóját. Boldoggá tet- 
tek a levelek, de nem tudok mindre 
válaszolni, fényképet küldeni. Ez- 
úton köszöntöm őket, kérem, ne 
haragudjanak, akik nem kapnak sze- 
mélyreszóló választ. Leveleiket ked- 
ves emlékként megőrzöm. Szeretet- 
tel köszönt Nagy Klára 7000 Sár- 
bogárd, Ady Endre u. 1." 

Cseréb Andrea levele megvigasztalt. 
Sok "gyerek arról panaszkodik 

ugyanis, hogy a Levélvártából vett 
címet, mégsem kapott választ a maga 
levelére. Miért jelentkezik az, aki 
nem válaszol? Elrontja a másik játé- 
kát! Ha túl sok levelet kap valaki, 
és nem győzi a választ, arra is van 
megoldás. Andrea eljárása igazán 
követendő, megdicsérem! 
Nagy Klári levele — kedvessége, 
figyelmessége mellett még egy jó 
tanácsot is tartalmaz. Ő nem a Levél- 
vártába jelentkezett annak idején, 
mégis 60 levelet kapott, kérés nélkül 
is. Ugyanis nagyon érdekes volt, amit 
szakkörükről írt, ez keltette fel az 
olvasók érdeklődését, ezért akartak 
olyan sokan közelebbről megismer- 
kedni vele. Erre azért hívom fel a 
figyelmeteket, mert egyre több olyan 
levelet kapok tőletek, amelynek 
írója csak jelentkezik a Levélvártába, 
de nem ír magáról semmi , bemutat- 
kozót". Ha írna, nagyobb esélye len- 
ne a válaszkapásra. És nekem is na- 
gyobb örömet szerezne mellékesen. 
Ajánlom figyelmetekbe Nagy Klára 
példáját. 
Levélvárta 

Magyar nyelven levelezne, táncze- 
nét és könyvet kedvelő, 10—11 éves 
kisdobosokkal Fejes Éva 295400 Mun- 
kács, Sevcsenko út 113/1, Kárpátalja, 
Szovjetunió. Orosz nyelven levelezne 
Szkrobot Ira, 665709 Bratszk—9, 
Primorszkaja ul. 49. Irkutszki terü- 


let, Szovjetunió és Zabina Lena 
665724 Bratszk 24, Gagarin u. 86—92, 
Irkutszki terület, Szovjetunió. Az 
utóbbi címet ajánlom két, levelező- 
pajtásomnak, aki negyedikesek és 
orosz nyelvi tagozatos osztályba jár-. 
nak: Daróczi Andrea, 4220 Hajdú- 
böszörmény, Hajdúkerület 8. és Bé- 
késsy Krisztina 9023 Győr, Március 
15. utca 17. Persze bárki írhat, kér- 
jétek oroszul tudó úttörőbarátaitok 
segítségét! 

Németül levelezne Lengyel And- 
rea 3700 Kazincbarcika, Tavasz út 15. 
Német pajtás címe nem áll most ren- 
delkezésemre. Andrea kérését azért 
tettem közzé, hátha akad magyar 
pajtás, aki szintén gyakorolni szeret- 
né a német nyelvet, levelezés útján. 
Nagyon becsülöm Andrea kitartását. 
Német nyelvi tagozatos osztályban . 
kezdett tanulni, aztán elköltöztek. 
Most másfél kilométert gyalogol na- 
ponta, hogy régi iskolájába járhas-. 
son, és ne kelljen abbahagynia a. 
nyelvtanulást. 

Tanyáról, távoli kis faluból várja. 
leveleteket Tőkési Eszter, 5420 Túr- . 
keve, Tanya 778 sz. és Orsós Aranka 
8956 Páka, Ady Endre u. 24. . 
Nagy örömmel közlöm az alábbi cí- . 
meket, végre fiúk is jelentkeztek! 
Már azt hittem, haragszanak rám va- 
lamiért, azért nem kapok tőlük leve- . 
let. Tehát levelező pajtást keres: 
Varga Zoltán 4734 Szamosújlak, 
Petőfi u. 64; Baranyai István 2038. 
Sóskút, Gárdonyi u. 14; Fábián Ba- . 
lázs 8460 Devecser, Kállai Éva u. 5; 
Zoboki Zsolt 6060 Tiszakécske, Zal- 
ka Máté u. 13; Petrényi József 4331. 
Nyírcsászári, Ady Endre u. 29; Tápi . 
László 8460 Devecser, Meggyeserdő; 
Szabó László 8282 Mindszentkálló, . 
Kossuth u. 1. 

Ajánlom címüket Samu Andrea 
figyelmébe (4600 Kisvárda, Attila u. 
28.), aki így ír , Nagyon szeretnék 
levelet kapni! Fiú is írhat, nem bá- 
nom! Csak írjon már valaki!" 

Háda Barbara második osztályos és 
annyira szeretne levelezni, hogy ké- 
rése mellé gyönyörű sormintát is 
rajzolt levelében. Címe: 4484 Ho- 
rány, Szegfű út 22/a. Juhász Anikó 
arra kér, tegyem közzé ,a hirde- 
tést", van kutyája, macskája, nyula, . 
papagája — hasonló érdeklődésű . 
gyerekek levelét várja. Harmadik. 
osztályos kisdobos őrse (Tulipán! 
részére keres levelezőpajtás-őrsöt 


Péli Márta 2193 Galgahévíz, Dobó. 
István utca 1. 

Én pedig azt hirdetem ki, hogy mi-. 
felénk nyáron is jár a posta, posta- 
ládám nyitva, várja leveleteket 


Űr Kata 


Az egyik puska vizet , lő", a másik szét- 
taposható krumplilövedéket, éppen ezért 
szabadban játsszatok velük. 

Mindkettőhöz kell egy csődarab. Leg- 
jobb, ha műanyagból van, például vízveze- 
ték cső (1). A vízipuskához 25—35 mm 
vastag és 20—30 cm hosszú cső a legjobb. 
Egyik végét szorosan dugaszoljátok be egy 
kifúrt fa- vagy parafadugóval (D). A vízi- 
puska úgy működik, mint egy pumpa. 
Szükséges hozzá tehát még egy valamive: 
hosszabb rúd (2), a végén egy tömítődugó- 
val, amely pontosan beleillik a csőbe, s rá 
van ragasztva a rúd végére. Lehet a tömítő 
dugó a rúdra csavart vászonszalagból vagy 
spárgából is (3). A fogó részt (4) vastagít- 
hatjátok ráhúzott műanyagcsővel, gumicső- 
vel. A rúd előrenyomásával a lyukon su- 
gárban spriccel ki a víz (5). Előzőleg ter- 
mészetesen vödörből (6) fel kell a vizet 
szippantanotok. 

Krumplipuskához jobb a vékonyabb és 
vékonyfalú cső, például a falba használatos 
barna villanyvezeték-védő cső jó arasznyi 
darabja (7). Ezt ollóval könnyen kivághat- 
játok. Vágjatok burgonyából kisujjnyi vas- 
tag szeleteket (8), nyomjátok bele — 
mintha pogácsát szaggatnátok — a csőnek 
előbb egyik, majd a másik végébe, vagyis 
zárjátok be krumplidugócskákkal a csőben 
levő levegőt. Ha az egyik dugócskát rúddal 
elkezditek befelé nyomni (9), a levegő 
összesűrítődik (S), végül egy pukkanás és 
kirepül a dugó! Toljátok végig a csőben z 
megmaradt dugót. Töltsétek meg a nyitott 
véget megint a krumpliszeletbe nyomva 
Így lőhettek újból. Ha deszkából fűrészelt 
nyelet csináltok (10), azt csiszoljátok si- 
mára és a csövet drótozzátok hozzá (11— 
12). Kész a pisztoly. Hogy a drótozás ne 
sértse fel a kezeteket, színes műanyag szi- 
getelőszalag darabkákkal ragasszátok le a 
drótozott részeket, amint az a rajzon lát- 
ható. Ez egyben díszítésként is szolgál. 

Ugyanilyen módon puskát is készíthet- 
tek. A csöve 35 cm hosszú, s ugyanilyen 
hosszú a dugattyúrúd is (13). A puska 
utusáját" deszkából (14) vágjátok ki, csi- 
szoljátok és fessétek meg, csövét szintén 
drótozással erősítsétek a helyére. A du- 
gattyút egy zsineggel húzhatjátok előre a 
beléakasztott hüvelykujjatokkal. 

] CSUPASZEM ÉS PLÉHEMBER 


TORTASÜTÉS 

11. De most az egyszer nem haragszom, te túlbuzgó Pléhember. ; 

10 TÉMÁK Mertdeii 


Gcndolkodj! —. 


Egy faluban lakik három ember, egy mészáros, egy 
kovács és egy lakatos. A három ember neve: Mészá- 
. ros, Kovács és Lakatos. Egyikük neve sem egyezik 
meg a foglalkozásával. A lakatos Kovács szomszédja. 
c Ma meg, kinek mi a foglalkozása. 


001 pe set 


Kivonás 


Ebben a kivonásban az 1, 2, 3, 4, 5, 6, 7, 8, 9 és 0 
szám mind szerepel, de csak egyszer. Egyes számok 
helyére pontokat tettünk, Milyen számokat kell írni 
a pontok helyére? 

Keresztrejtvény 


Vízszintes: 1. Növény, visszafelé. 3. Névelővel óriási. 
10. Epítőanyag. 12. Levelet ... 13. Cirip közepe. 
14. Higany vége. 15. Kémlel. 17. Itt kezdődik a ház- 
építés. 18. Nemsokára itt lesz. 21. Szovjet köztársa- 
ság. 22. Trónon ül. 24. Lajtorja. 25. Fa része. 26. An- 
tal mássalhangzói. 27. ÓP. 28. Fiatal fa. 

Függőleges: 1. Névelővel iskolás. 2. Foto. 3. Fő ellen- 
téte. 4. Székely posztó. 5. Erdei füves térség. 6. 
Akar fele. 7. Kérdése . . . . . ., ha? (két szó). 8. Gabo- 
nát vágott. 9. Fütyülő. 11. Készít. 16. ES. 17. Majd- 
nem anyó. 19. Lónév. 20. Állat. 23. LLE. 


A keresztrejtvényből küldjétek el a vízszintes 18. füg- 
gőleges 1. megfejtését! 


Rajzold meg 
egy vonallal! 


Ezzel a megfejtéssel együtt küldjétek be a márciusi, 
áprilisi és májusi megfejtéseket is, az oldal sarkán 


levő számokkal együtt (7, 8, 9, 10). 


Töltögető 


Egy 11 deciliteres edény tele van tejjel. Van még két 
üres edényünk, az egyik 5, a másik 2 deciliteres. 
Töltögessük a tejet úgy, hogy a nagy edényben 8 de- 
ciliter maradjon. 


Veszélyes lejtő Parkolóhely 


Dallos Jenő: 
Tréfás KRESZ-táblák 

Megjelenik évenként tíz alkalom mal. 

Előfizetési díj 1 évre 40,— Ft, I. félévre 24,— Ft, II. félévre 16,— Ft, negyedéves előfizetés nincs. 
Készült a Kossuth Nyomdában. 78.0308. Felelős vezető: Monori István vezérigazgató 
INDEX : 25.442 
Kéziratokat nem őrzünk meg és nem küldünk vissza. 

A címlap Horváth Mária, a hátsó címlap Görög Júlia munkája 


